કોરોના વૅક્સિનેશન

ટાઇમ્સ ઑફ ઇન્ડિયા પીટીઆઈના હવાલાથી લખે છે કે કંપનીના ચૅરમૅન અને સીઈઓ આલ્બર્ટ બોરાલાએ સોમવારે કહ્યું કે ભારત સરકાર સાથે વાત ચાલી રહી છે.

અગાઉ એમણે ફાઇઝરે કહ્યું હતું કે, તેઓ ભારતને બિનનફાકારક રીતે વૅક્સિનની કિંમત ઓફર કરશે અને તે ભારત સરકારની તમામને વૅક્સિન ઉપલબ્ધ બનાવે તે માટે પ્રતિબદ્ધ છે.

કંપનીએ કહ્યું કે, ફાઇઝર એ વાતથી સુવિદિત છે કે વૅક્સિનની ઉપલબ્ધતા મહમારીનો અંત લાવવા માટે મહત્ત્વની છે. બદનસીબે અમારી વૅક્સિન ભારતમાં નોંધાઈ નથી અને એ માટેની અરજી મહિનાઓ અગાઉ કરવામાં આવી છે.

કંપનીએ કહ્યું કે હાલ તે મંજૂરીને ઝડપી બનાવવા માટે સરકાર સાથે વાત કરી રહી છે. 

ગુજરાતમાં પ્રતિકલાકે 500 કોરોના કેસ અને પાંચ લોકોનાં મૃત્યુ

ગુજરાતમાં સતત બીજે દિવસો કેસ 13 હજારથી નીચે. તસવીર પ્રતીકાત્મક

ગુજરાતમાં કોરોના મહામારીનો પ્રકોપ હજી શમ્યો નથી. જોકે, રાજ્યમાં સતત બીજા દિવસે કેસની સંખ્યા ઘટી છે અને પ્રતિદિન કેસનો આંકડો 13 હજારથી નીચે રહ્યો છે.

સમાચાર સંસ્થા એએનઆઈ મુજબ ગુજરાતમાં સોમવારે છેલ્લા 24 કલાકમાં 12,820 નવા કોરોના કેસ નોંધવામાં આવ્યા છે તો એ સાથે 140 લોકો મૃત્યુ પામ્યા છે. 

છે... બીજા 4000 અક્ષરો માટે લેખ ચાલુ રાખો:
લ્લા 24 કલાકમાં 11,999 લોકો સાજા થયાં છે.

આ સાથે ગુજરાતમાં કુલ કેસની સંખ્યા 6,07,422 થઈ છે તો સાજા થનાર લોકોની સંખ્યા 4,52,275 થઈ છે. રાજ્યમાં કુલ 1,47,499 ઍક્ટિવ કેસ છે અને કુલ 7,648 લોકો કોરોનામાં મૃત્યુ પામ્યાં છે. 

આ દરમિયાન અમદાવાદ મ્યુનિસિપલ કૉર્પોરેશનની એક અખબારી યાદી મુજબ આવતીકાલ 4 મેથી અર્બન હેલ્થ સેન્ટર, કૉમ્યુનિટી હેલ્થ સેન્ટર, મ્યુનિસિપલ હૉસ્પિટલો, કૉમ્યુનિટી હોલ ખાતે હેલ્થ કેર વર્કસ, ફ્રન્ટલાઇન વર્કસ તથા 45 વર્ષથી મોટી ઉંમરના નાગરિકોનું રસીકરણ મુલતવી રાખવામાં આવ્યું છે. અખબારી યાદી જણાવે છે વૅક્સિનનો જથ્થો મળ્યા પછી 45 વર્ષથી વધારે વયના નાગરિકોનું રસીકરણ કરવામાં આવશે.

જોકે, 18થી 44 વયજૂથમાં કોવિન અથવા આરોગ્ય સેતુમાંમાં નોંધણી મુજબ રસીકરણ ચાલુ રહેશે એમ અખબારી યાદી જણાવે છે.

મમતા બેનરજી 5 મેના રોજ મુખ્ય મંત્રીપદના શપથ લેશે

નંદીગ્રામમાં મમતા બેનરજીની ભાજપના શુભેન્દુ અધિકારી સામે હાર થઈ હતી.

પશ્ચિમ બંગાળમાં પોતાની પાર્ટીને ભવ્ય વિજય અપાવનાર મુખ્ય મંત્રી મમતા બેનરજી ત્રીજી વાર 5 મેના રોજ મુખ્ય મંત્રીપદે શપથ લેશે.

સતત એક મહિનો આઠ તબક્કામાં થયેલા મતદાન બાદ ઑલ ઇન્ડિયા તૃણમૂલ કૉંગ્રેસનો ભવ્ય વિજય થયો છે.

મમતા બેનરજીની પાર્ટી તૃણમૂલ કૉંગ્રેસનો 292 બેઠકો પૈકી 213 બેઠકો પર વિજય થયો છે. ભાજપને 77 બેઠકો મળી છે તો અપક્ષને એક અને રાષ્ટ્રીય સેક્યુલર મજલિસ પાર્ટીને એક બેઠક મળી છે.

જોકે, મમતા બેનરજી નંદીગ્રામમાં શુભેન્દુ અધિકારી સામે હારી ગયા છે. એમણે આ હારને પડકારવાની વાત પણ કહી છે.

KKRના આ બે ખેલાડી કોરોના સંક્રમિત, અમદાવાદમાં રમાનારી IPL મૅચ રદ

અમદાવાદના નરેન્દ્ર મોદી સ્ટેડિયમમાં રમાનારી IPL મૅચ રદ કરાઈ

કોરોના વાઇરસનું સંક્રમણ હવે આઈપીએલમાં રમી રહેલા ખેલાડીઓ સુધી પહોંચી ગયું છે.

કોલકાતા નાઇટ રાઇડર્સના બે ખેલાડી વરુણ ચક્રવર્તી અને સંદીપ વૉરિયર કોરોના વાઇરસથી સંક્રમિત થયા છે. 

જેના પગલે અમદાવાદના નરેન્દ્ર મોદી સ્ટેડિયમમાં રમાનારી આજની મૅચ રદ કરી દેવાઈ છે. આ અંગે IPLએ ટ્વિટર પર માહિતી શૅર કરી છે

બીસીસીઆઈએ પ્રેસ રિલીઝ આપીને આ અંગે જાણકારી આપી છે.

તેમણે લખ્યું છે, "સોમવારે કોલકાતા નાઇટ રાઇડર્સ અને રૉયલ ચૅલેન્જર્સ બેંગલુરુ વચ્ચ રમાનારી મૅચ રિ-શિડ્યુલ કરાઈ રહી છે."

"વરુણ ચક્રવર્તી અને સંદીપ વૉરિયર સિવાયના KKRના ખેલાડીઓના કોવિડ રિપોર્ટ નૅગેટિવ આવ્યા છે. બંને ખેલાડીઓએ પોતાને આઇસોલેટ કરી દીધા...